钦定古今图书集成/方舆汇编/职方典/第1052卷 > 《与诸同僚谒奠北山》前人
## 钦定古今图书集成/方舆汇编/职方典/第1052卷 > 《与诸同僚谒奠北山》前人

联车陟修阪，览物穷山川。疏林汎朝景，翠岭含云烟。
祠殿何沈邃，古木郁苍然。明灵自安宅，牲酒告恭虔。
肸蚃理潜通，神蚪亦蜿蜒。既欣岁事举，重喜景物妍。
解带憩精庐，尊酌且留连。纵谈遗名迹，烦虑绝拘牵。
迅晷谅难留，归念忽已骞。苍苍暮色起，反斾东城阡。